Mijiet ta’ barranin ġew evakwati mill-belt Ċiniża ta’ Wuhan, il-post minn fejn bdiet l-imxija tal-Coranavirus. Dan waqt li komplew jiżdiedu l-imwiet u l-każijiet ikkonfermati. L-Awstralja għandi pjani li tibgħat fi kwarantina s-sitt mitt ċittadin tagħha għal ġimagħtejn fuq Christmas Island, madwar elfejn kilometru ‘l bogħod mill-Awstralja. Il-Ġappun, l-Istati Uniti u pajjiżi Ewropej ukoll qed jirripatrijaw iċ-ċittadini tagħhom miċ-Ċina. Il-President Xi Jinping sejjaħ il-virus “xitan” iżda qal li ċ-Ċina ser jegħlbu. Espert mill-Kummissjoni Nazzjonali għas-Saħħa Ċiniża qal li l-imxija tista’ ddum għaxart t’ijiem oħra biex tilħaq il-qofol tagħha. In-numru ta’ mwiet fiċ-Ċina laħħaq il-132.